Priča o Sinuheu
Priča o Sinuheu je staroegipatski ep koji se smatra jednim od najboljih djela drevne egipatske književnosti. U njemu se opisuju događaji vezani uz prva dva vladara Dvanaeste dinastije - faraone Amenemhata I i Senusreta I - koji su živjeli u prvoj polovici 20. vijeka pne.. Vjeruje se da je napisan nedugo iza njihovog vremena, iako najstarija sačuvana kopija datira iz vremena faraona Amenemhata III koji je živio oko 1800. pne.  Protagonist je kraljevski službenik po imenu Sinuhe koji prati princa (i budućeg faraona) Senusreta na pohodu po Libiji te, nakon što slučajno dozna za faraonovu smrt, bježi u zemlju Retjenu (Kaanan) i ulazi u službu tamošnjeg poglavice Ammunenshija prije nego što će se na Senusretov poziv kao starac vratiti u Egipat.  Iako neki egiptolozi vjeruje da je Sinuhe bio stvarna ličnost, većina smatra kako je Sinuhe ipak proizvod fikcije. Sam tekst je uživao veliku popularnost u Egiptu, te se često prepisivao i zbog čega danas postoje brojni primjerci i fragmenti na papirusima.

Priča o Sinuheu je ostavila trag i na modernu književnost. Godine 1941. je egipatski pisac Naguib Mahfouz napisao priču Povratak Sinuhea. Finski književnik Mika Waltari je, pak, po Sinhueu prozvao protagonista svog popularnog historijskog romana Sinuhe Egipćanin, objavljenog 1945. godine, a po kome je 1954. godine snimljen hollywoodski film The Egyptian.

Izvori

Egipatska književnost
Epovi